Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1615

6. évfolyam Fejlesztési feladatok – A fém– és zománcmûvesség mûfaji sajátosságainak, tárgykultúrájának bemutatása. – Felkészítés a fém– és zománcmûves mûhely berendezéseinek, szerszámainak, anyagainak átgondolt használatára. – A fémmegmunkálás, felületdíszítés (trasszírozás, domborítás, cizellálás) módjainak, a zománcmûvesség technikáinak (limougesi festett zománc, grisaille technika, zománc sgrafitto) megismertetése. – A tananyagtartalomban szereplõ tárgyalkotási mûveletekhez szükséges vizuális ismeretek (figyelemvezetés, kiemelés, ritmus, felületrendezés, egyensúlyteremtés) biztosítása. – A tárgyalkotáshoz szükséges anyag– és eszközismeret, tervezõ, munkaszervezõ, szerszámhasználó, anyagformáló készségek és képességek kialakítása. – A tanuló felkészítése elképzelései, gondolatai tárgyiasult formában való kifejezésére. – A balesetmentes munkavégzés szabályainak elsajátítatása. Tananyag Fém– és zománcmûves ismeretek A fém– és zománcmûvesség tárgykultúrája A népvándorlás kori törzsek, a szkíták és a honfoglaló magyarok fém– és ötvösmûvészete A fém– és zománcmûvesség mûfaji követelményei A szín térhatása Pozitív– negatív forma, formaredukció, motívum– és jelképzés, ornamentika Az elemek elrendezése A fémmûvesség anyagai A fémmûvesség eszközei, szerszámai A fémmegmunkálás módjai A trasszírozás, domborítás és cizellálás mûveletei A zománciszapok tulajdonságai, fajtái, a felhordás módja, eszközei A zománc–sgrafitto technikája Festett zománc (grisaille technika) A zománcozott tárgy égetésre történõ elõkészítése, ráégetés, átégetés Eszközhasználati és munkavédelmi szabályok Feladatcsoportok A fémmûvesség – A népvándorlás–korának fémmûvessége – A honfoglaló magyarok ötvösmûvészete – Mûvészi példák felsorakoztatása a tanév tananyagához Felületdíszítõ technikák – Ismerkedés a vörös– és sárgaréz (ezüst) díszíthetõségével – A trasszírozás, domborítás, pusszírozás, cizellálás megismerése iparmûvészeti példákon keresztül Felületdíszítés trasszírozással – Trasszírozó szerszámok megismerése – Tervezés, elõrajzolás, rajzátvitel – A lemeztárgy felületére átrajzolt kontúrok trasszírozása Domborítás, cizellálás – A domborítás, cizellálás eszközei – Mûveletei: az alapfelületek mélyítése, leütése poncolóval, a plasztikus minták kiemelése Domborított, cizellált vagy trasszírozott fémlap zománcozása – A mintázott lemez zománcozásra történõ elõkészítése, bevonása transzparens zománccal, szárítás, égetés A zománcmûvészet – Szkíta fém– és ötvösmûvészet – Limougesi festett zománc – Mûvészi példák felsorakoztatása a tanév tananyagához A színek térhatása – Azonos motívumok más–más színviszonyba helyezése Pozitív–negatív formák viszonya – A sablontechnika ismételt alkalmazása – Pozitív és negatív formák viszonyával más–más jelentéstartalom kifejezése Formaasszociációk – Asszociációra alkalmas motívumok, jelek képzésével új tartalom kifejezése szabadon választott színvilággal, a gondolatközlést legjobban erõsítõ zománctechnikával Festett zománc – A limouges–i festett zománc megismerése – Limouges–i technikai kipróbálása (fehér alapra ráégetett fekete kontúrok, külön–külön felvitt színek) Grisaille technika – A grisaille technika megismerése – Mûfaji sajátosságoknak való megfelelés (fekete alapzománcra festés több rétegben fehér zománccal) Zománc–sgrafitto készítése – A sgrafitto technika – Zománc–sgrafitto tervezése – A terv kivitelezése: gyárilag lealapozott lemezek zománcozásra történõ elõkészítése, a forma– és színtervek alapján a sgrafitto legalsó zománcrétegének kialakítása, a ráégetést követõen a következõ zománcréteg felvitele, a bõrkemény állapotú zománcrétegbõl a rajzolat vagy forma visszaszedése, ismételt égetés Fémmûves vizsgamunka készítése – A megtanult fémmûves ismeretek, tárgykészítési technikák, eljárások önálló alkalmazásával tárgyalkotó szándék szerinti egyedi lemeztárgy készítése – Egyéni kifejezési szándék szerinti zománcozás a megismert zománcok (zománciszap, zománcpor), a tanult zománctechnikai eljárások alkalmazásával – Dokumentálás Értékelés és kiállítás rendezés – Az év során készített tárgyak közös értékelése – Kiállítás rendezés Követelmény A tanuló ismerje: – a színek térhatását, a pozitív és negatív formák viszonyát, a motívum és jelképzés szerepét, – a fém– és zománcmûvesség példáit, mûfajait, – a népvándorlás kori törzsek, a szkíták és a honfoglaló magyarok fém– és ötvösmûvészetét, – a trasszírozás, domborítás, cizellálás eszközeit, mûveleteit, – a sablontechnika és a sgrafitto alkalmazhatóságát, – a limougesi festett zománcot és a grisaille technikát, – a szakszerû mûhely– és eszközhasználat követelményeit. Legyen képes: – fémmûves tárgyalkotási feladatok elvégzésére, – a fém felületének trasszírozással, domborítással, cizellálással történõ díszítése, – a fémlapok zománcozására, – a zománccal bevont tárgy kiégetésére, – zománcgrafikai és festõzománc technikák alkalmazására, – a munkavédelmi szabályok betartására, balesetmentes munkavégzésre. Követelmények az alapfokú évfolyamok elvégzése után A tanuló ismerje: – a fém és a zománc mint tárgyalkotási alapanyag tulajdonságait, – a fém– és zománcmûvesség példáit, mûfaji követelményeit, – a tárgykészítéshez kapcsolódó tervezés munkafolyamatait, módszereit, – a fém– és a tûzzománcozott dísztárgy készítésének technikai feltételeit, – a fémalakítás, felületdíszítés és a kõfoglalás lehetõségeit, – a zománcmûves munkafolyamatokat: a zománcbevonás, –díszítés és a zománcfestés technikáit, a szárítás, égetés mûveleteit, – a szakszerû anyag– és eszközhasználat követelményeit, – a legfontosabb munkavédelmi tudnivalókat. Legyen képes: – fémmegmunkálási, –alakítási mûveletekre (vágás, darabolás, fúrás, fûrészelés, reszelés, csiszolás, hajítás, lapítás, kalapálás, vésés, domborítás, trasszírozás, domborítás, cizellálás), – fémmûves tárgyalkotási (lánc, lemez intarzia, lemez relief) feladatok elvégzésére, – a fémek zománcozására, – a fémek formára alakítására, zománcozásra történõ elõkészítésére, – a fémek zománccal történõ bevonására, – a legegyszerûbb zománcdíszítési módok (repesztés, összefolyatás, átégetés) használatára, – a legegyszerûbb zománcgrafikai, –festészeti (sablon, sgrafitto, grisaille technika) megoldások alkalmazására, – a zománccal bevont, festett tárgy kiégetésére, – életkorának megfelelõ szinten, az anyag, eszköz és technikai módszerek megválasztására, – gondolatainak tárgyiasult formában való megvalósítására, – a helyes munkamenet, a munkavédelmi szabályok következetes betartására. A mûvészeti alapvizsga követelményei A vizsga részei A vizsga gyakorlati vizsgarészekbõl áll. A gyakorlati vizsga tantárgyai és idõtartama Fém– és zománcmûves mûhelygyakorlat – tervezés 40 perc – tárgykészítés 140 perc A vizsga tartalma A vizsgafeladatot az intézmény úgy határozza meg, hogy a megoldásból mérhetõ legyen a tanuló tárgytervezõ, tárgyalkotó képessége. A terv tükrözze a tanuló gondolati tartalomnak megfelelõ képalkotó és tervezõ készségét, a fém– és zománcmûvesség anyagairól, mûfaji sajátosságairól, esztétikai törvényszerûségeirõl megszerzett ismereteit. A megvalósított tárgy mutassa be a tanuló technikai jártasságát, szakmai tudását. A fém– és zománcmûves mûhelygyakorlat vizsga két részbõl tevõdik össze: A) Tervezési dokumentációval együtt benyújtott kész tárgy vagy tárgycsoport a fém– és zománcmûvesség mûfajából. A benyújtott vizsgamunka – tanári irányítással megvalósított – tervezési munka alapján, szabadon megválasztott technikával létrehozott alkotás, amely lehet: – trasszírozott, domborított, cizellált vagy zománcozással díszített tárgy, – zománcozott képsorozat, – ékszerkollekció. A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a mûvészeti alapvizsga napját megelõzõen tíz nappal kell a tanulónak leadnia a vizsgát szervezõ intézménynek. B) Az alapvizsga helyszínén, ideje alatt önállóan tervezett és elkészített tárgy. A vizsgatárgy az intézmény által meghatározott funkcióra, gondolati tartalom kifejezésére alkalmas, a tanuló által készített tervvázlat alapján elkészített szabadon választott technikával létrehozott alkotás, amely lehet: – ékszer, öltözék kiegészítõ, – zománcozott kép. A munka kivitelezésénél a kiégetés fázisához szaktanári felügyeletre van szükség. A vizsga értékelése A fém– és zománcmûves mûhelygyakorlat vizsga értékelésének általános szempontjai: – a gondolati tartalomnak, mûfaji sajátosságoknak megfelelõ átíró, tárgytervezõ, formaalkotó, felület és díszítményalakító képesség, – fém– és zománcmûves alapismeret, – anyag– és eszközhasználat, – az elkészített tárgy összhatása. Továbbképzõ évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes